Laffite je debitiral v sezoni 1974 na zadnjih petih dirkah, toda se z majhnim moštvom Iso Marlboro ni mogel prebiti do točk. V naslednji sezoni 1975 se je z istim moštvom, ki se je preimenovalo v Williams sicer le enkrat uvrstil med dobitnike točk, a to je bilo kar drugo mesto na Veliki nagradi Nemčije. Pred sezono 1976 se je preselil v Ligier in dosegel še tri uvrstitve na stopničke, najboljše na drugo mesto na Veliki nagradi Avstrije. V naslednji sezoni 1977 so rezultati skupno sicer nekoliko padli, a uspel je doseči prvo zmago v karieri na Veliki nagradi Švedske. Po nekoliko slabši sezoni 1978, je sezono 1979 odlično začel z dvema zmagama na Velikih nagradah Argentine in Brazilije, toda kaj več kot četrto mesto v prvenstvu mu je preprečilo preveliko število odstopov. Namreč le na eni dirki, ki jo je končal, se ni uvrstil na stopničke za zmagovalce (dve zmagi, eno drugo in tri tretja mesta), toda na ostalih osmih dirkah je odstopil. Tudi sezoni (zmaga na Veliki nagradi Nemčije) in (zmagi na Velikih nagradah Avstrije in Kanade) je s podobnim izkupičkom točk končal na četrtem mestu v prvenstvu. Po slabi sezoni 1982 z le enim tretjim mestom in dvema uvrstitvama v točke se je preselil v Williams. Toda v sezonah in ob veliko odstopih ni uspel priti višje od četrtega mesta. V sezoni 1985 se je vrnil v moštvo Ligier dosegel še dve uvrstitvi na stopničke, toda v naslednji sezoni 1986 je moral po solidni prvi polovici sezoni končati kariero zaradi poškodbe nog ob trčenju na Veliki nagradi Velike Britanije.